Mamu (mitologija)

Mamu (, šum. dMa-mu.d ir dMa-mu2.d) – sapnų dievybė Mesopotamijos mitologijoje. Buvo laikoma tiek moteriškąja, tiek vyriškąja dievybe. Kaip deivė, laikyta saulės dievo Utu (Šamašo) dukra. Kaip vyriškoji dievybė, Mamu buvo įvardijamas „sapnų dievu“.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 128. ISBN 978-0-292-70794-8. Visgi dažniausiai Mamu laikytas vyriškąja dievybe. Be Mamu, Mesopotamijos mitologijoje būta ir kitų sapnų dievybių, kaip antai Sisigo bei Anzagaro.

Dievų sąraše An = Anum Mamu įvardijama Šamašo dukterimi, o jos broliu nurodomas Sisigas. Mamu po Šamašo, Ajos ir Bunenės (Šamašo vizirio) minimas lipšur litanijoje. Čia jis priklauso Šamašo palydai. Dviejuose Senosios Babilonijos karalystės laikotarpiu datuojamuose sandorių įrašuose Mamu (dMa-mu) drauge su kitomis dievybėmis šaukiamasi kaip liudytojo. Kaip sapnų dievybė, Mamu minimas dviejuose užkalbėjimuose, kuriais šio dievo prašoma atsiųsti malonius sapnus.Sally A. L. Butler: Mesopotamian conceptions of dreams and dream rituals. Ugarit-Verlag. Münster 1998. ISBN 3-927120-65-0 (Alter Orient und Altes Testament. 258), S. 73–77.

Dievybės vardas kildinamas iš šumerų kalbos žodžio mamud, reiškiančio „sapnas“.

Asirijos valdovas Ašurnasirpalas II (valdė apie 883–859 m. pr. m. e.) atstatė Imgur-Enlilio (dabartinis Balavatas) gyvenvietę ir čia dievybei tokiu pat vardu pastatydino šventyklą. Nors šios dievybės vardas užrašomas taip pat, teigiama, kad tai gali būti vietinės kilmės dievybė.

 Šaltiniai 

Kategorija:Mesopotamijos dievai